
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 745 

16 Ιουνίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου στο Δήμο Μακρυχωρίου 
με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗ¬ 
ΜΟΥ ΜΑΚΡΥΧΩΡΙΟΥ»». 1 

Σύσταση Νομικού Προσώπου στο Δήμο Νέας Ιωνίας 
Ν. Μαγνησίας με την επωνυμία «10η Ενιαία Σχολική 
Επιτροπή 17ου - 47ου Νηπιαγωγείου Νέας Ιωνίας» 2 
Κατάργηση ιδίου Νομικού Προσώπου με την επωνυμία 
«Ενιαία Σχολική Επιτροπή ΤΕΕ, ΤΕΛ και ΙΕΚ Ιεράπε- 
τρας» και σύσταση ιδίου Νομικού Προσώπου με 
την επωνυμία «Ενιαία Σχολική Επιτροπή ΤΕΕ και 

ΙΕΚ Δήμου Ιεράπετρας». 3 

Κατάργηση ιδίου Νομικού Προσώπου με την επωνυμία 
«Σχολική Επιτροπή Δημοτικού Σχολείου και Νηπια¬ 
γωγείου Καλαμαύκας» και σύσταση ιδίου Νομικού 
Προσώπου με την επωνυμία «Σχολική Επιτροπή Δη¬ 


μοτικού Σχολείου Καλαμαύκας». 4 

Σύσταση Δημοτικής Επιχείρησης Ανάπτυξης και Κατα¬ 
σκευής Έργων Δήμου Μώλου (Δ.Ε.Α.Κ.Ε.Μ.) - 

«ΘΕΡΜΟΠΥΛΕΣ». 5 

Σύσταση Νομικού Προσώπου με την επωνυμία «ΟΡ¬ 
ΓΑΝΙΣΜΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΝΟ¬ 
ΜΑΡΧΙΑΚΗΣ ΑΥΤΟΔΙΟΙΚΗΣΗΣ ΜΕΣΣΗΝΙΑΣ 
(Ο.Π.Α.Ν.Α.Μ.)». 6 


ΑΠΟΦΑΣΕΙ Σ 

Αριθ. 8053 (1) 

Σύσταση Νομικού Προσώπου στο Δήμο Μακρυχωρίου με 
την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ 
ΜΑΚΡΥΧΩΡΙΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95ΦΕΚΑ'231). 

2. Τις διατάξεις του άρθρου 6 του Ν. 2503/97. 


3. Την αριθμ. 39/2000 απόφαση του Δ.Σ. Μακρυχωρίου 
με την οποία αποφασίζει τη σύσταση Δημοτικού Νομικού 
Προσώπου με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ 
ΔΗΜΟΥ ΜΑΚΡΥΧΩΡΙΟΥ». 

4. Την αριθμ. 2172/29.8.97 απόφαση του Γενικού Γραμ- 
ματέα Περιφέρειας για τη μεταβίβαση εξουσίας υπογρα¬ 
φής «Με εντολή Γενικού Γραμματέα» στους Προϊσταμέ¬ 
νους Διευθύνσεων, αποφασίζουμε: 

1. Συστήνουμε Νομικό Πρόσωπο με την επωνυμία 
«Αθλητικός Οργανισμός Δήμου Μακρυχωρίου». 

2. Σκοπός του Νομικού αυτού Προσώπου είναι: 

• Η δημιουργία και λειτουργία αθλητικών κέντρων και 
γυμναστηρίων, χώρων αθλοπαιδιών και γυμναστικής έτσι 
που να καλύπτονται οι ανάγκες για άθληση των δημοτών 
ιδιαίτερα των νέων. 

• Η ανάπτυξη μαζικού αθλητισμού για την κάλυψη των 
αναγκών αναλόγως της ηλικίας των ενδιαφερομένων. 

• Η καλλιέργεια του φίλαθλου ανταγωνιστικού πνεύμα¬ 
τος, κοινωνικοποίηση των δημοτών, καλλιέργεια σωματι¬ 
κών και πνευματικών ικανοτήτων. 

• Η ομαλή συνεργασία με διάφορους φορείς και παρά¬ 
γοντες (κρατικούς ή μη, αθλητικούς, ενώσεις, συλλόγους 
κ.λπ.) που λειτουργούν στην περιοχή του Δήμου. 

• Η διαχείριση και συντήρηση των υπαρχόντων αθλητι¬ 
κών χώρων που ανήκουν κατά κυριότητα στο Δήμο. 

3. Το Νομικό Πρόσωπο διοικείται από εννεαμελές (9) Δι¬ 
οικητικό Συμβούλιο που αποτελείται από: 

α) Από τον Πρόεδρό του, που είναι ο Δήμαρχος ή άλλο 
μέλος αιρετό που ορίζεται απ’ αυτόν. 

β) Δύο (2) Δημοτικούς Συμβούλους. 

γ) Έξι (6) Δημότες ή κατοίκους που έχουν ανάλογη 
αθλητική δραστηριότητα ή γενικές γνώσεις ανάλογα με 
το σκοπό του Νομικού Προσώπου που ορίζονται από το 
Δημοτικό Συμβούλιο. 

Η θητεία του Διοικητικού Συμβουλίου λήγει με την εγκα¬ 
τάσταση του νέου Δημοτικού Συμβουλίου. 

Το Διοικητικό Συμβούλιο εκλέγει τον Αντιπρόεδρο και 
τον Γραμματέα αυτού. 

4. Οι πόροι του Νομικού Προσώπου είναι: 

α). Η επιχορήγηση του Δήμου η οποία δεν μπορεί να κα- 
θορισθεί από τις διατάξεις αυτής της απόφασης καθώς 
δεν είναι γνωστές οι ανάγκες του υπό ίδρυση Νομικού 
Προσώπου και θα είναι ίση με την εγγραφή της πίστωσης 

για τον συγκεκριμένο σκοπό στο ετήσιο προϋπολογισμό 
του Δήμου. 

β). Επιχορήγηση ή κάθε άλλη παροχή από το Δημόσιο ή 
κάθε άλλο Νομικό Πρόσωπο Δημοσίου Δικαίου, είτε απ’ 
ευθείας προς αυτό, είτε προς το Δήμο Μακρυχωρίου για 
το Νομικό Πρόσωπο αυτό. 

γ). Κάθε είδους συνδρομές, εισφορές, δωρεές, κληρο¬ 
νομιές και κληροδοσίες από ιδιώτες, Νομικά Πρόσωπα 
Ιδιωτικού Δικαίου, οργανισμούς, ενώσεις και άλλων. 

δ). Εισπράξεις από το αντίτιμο των υπηρεσιών που πα¬ 
ρέχονται από Νομικό Πρόσωπο. 

ε). Πρόσοδοι από την ίδια αυτού περιουσία. 

5. Περιουσία του Νομικού Προσώπου είναι: 

α). Τα οικοδομήματα, οι εγκαταστάσεις και τα πόσης 
φύσεως κτίρια και ο εξοπλισμός αυτών για τους σκοπούς 
που υπηρετεί. 

β). Κάθε κινητό ή ακίνητο που ανήκει σ’ αυτό. 

6. Το Νομικό πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Από τις διατάξεις της παρούσας απόφασης, δεν είναι 
δυνατόν να προβλεφθεί το ύψος δαπάνης σε βάρος του 
προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 17 Μαΐου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
Γ. ΜΠΟΥΚΗΣ 

-♦- 

Αριθ. 144931 (2) 

Σύσταση Νομικού Προσώπου στο Δήμο Νέας Ιωνίας Ν. 
Μαγνησίας με την επωνυμία «10η Ενιαία Σχολική Επι¬ 
τροπή 17ου - 47ου Νηπιαγωγείου Νέας Ιωνίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Τωνπαρ.8-15του άρθρ. 5του Ν. 1894/1990. 

β) Του αρθρ. 203 του Π.Δ. 410/95 (Δημ. και Κοιν. Κώδι¬ 
κας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπ. Αυτ/σης κ.α. διατάξεις). 

3. Την αριθ. 16006/29.8.97 απόφαση του Γεν. Γραμμα¬ 
τέα Περιφ.Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Ν. Μαγνησίας για υπο¬ 
γραφή εγγράφων). 

4. Τηναριθ. 144571/2000 απόφαση του Γεν. Γραμμ. Πε- 
ριφ.Θεσσαλίας με την οποία καταργείται η Σχολική Επι¬ 
τροπή του 17ου Νηπιαγωγείου Νέας Ιωνίας. 

5. Το γεγονός της συστέγασης του 17ου και 47ου Νη¬ 
πιαγωγείου Νέας Ιωνίας. 

6. Τις αριθ. 154/99 και 46/2000 αποφάσεις του Δημοτ. 
Συμβουλίου Νέας Ιωνίας Μαγνησίας, αποφασίζουμε: 

1. Εγκρίνεται στο Δήμο Νέας Ιωνίας η σύσταση Ν.Π. με 
την επωνυμία 10η Ενιαία Σχολική Επιτροπή 17ου και 47ου 
Νηπιαγωγείου Νέας Ιωνίας. 


2. Σκοποί: 

α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

β. Η εκτέλεση μικρών έργων για επισκευή και συντήρη¬ 
ση των διδακτηρίων. 

γ. Η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων. 

δ. Η φροντίδα για την εξεύρεση άλλων πόρων και των 
εφοδιασμών των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίαςτων σχο¬ 
λικών μονάδων. 

3. Διοίκηση: Το Νομικό Πρόσωπο θα διοικείται από 5με- 
λές Διοικητικό Συμβούλιο αποτελούμενο από: 

α. Έναν Δημοτικό σύμβουλο του Δήμου ως Πρόεδρο, 
β. Δύο κατοίκους του Δήμου ως μέλη, 
γ. Τον εκάστοτε Διευθυντή του σχολείου, 
δ. Ένα γονέα των μαθητώντου Νηπιαγωγείου. 

Η θητεία των μελών του ΔΣ ακολουθεί την δημοτική πε¬ 
ρίοδο. 

Το Διοικητικό Συμβούλιο εκλέγει αντιπρόεδρο και γραμ¬ 
ματέα του ΝΠ. 

4. Πόροι του ΝΠ θα είναι: 

α. Η ετήσια επιχορήγηση του Δήμου, 
β. Η ετήσια επιχορήγηση του κράτους, 
γ. Η κινητή ή ακίνητη περιουσία που τυχόν καταλείπεται. 
δ. Οι εισπράξεις από το αντίτιμο των παρεχομένων 
πραγμάτων ή υπηρεσιών 
ε. Οι πρόσοδοι από την περιουσία. 

5. Το ΝΠ εκπροσωπείται στα δικαστήρια και σε κάθε δη¬ 
μόσια αρχή από τον Πρόεδρο του ΔΣ και όταν αυτός 
απουσιάζει ή κωλύεται από τον αντιπρόεδρο ή αυτόν που 
ορίζει με απόφαση του Διοικητικού Συμβουλίου. 

Ακροτελεύτιο Άρθρο 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Νέας Ιωνίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 3 Απριλίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-♦- 

Αριθ. 1487 (3) 

Κατάργηση ιδίου Νομικού Προσώπου με την επωνυμία 
«Ενιαία Σχολική Επιτροπή ΤΕΕ, ΤΕΛ και ΙΕΚ Ιεράπε- 
τρας» και σύσταση ιδίου Νομικού Προσώπου με την 
επωνυμία «Ενιαία Σχολική Επιτροπή ΤΕΕ και ΙΕΚ Δή¬ 
μου Ιεράπετρας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 106, 176 και 203 του Π.Δ. 
410/95 «Δημοτικός και Κοινοτικός Κώδικας». 

2. Τις διατάξεις του άρθρου 5 παρ. 8 του Ν. 1894/90 «Για 







ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10131 


την Ακαδημία Αθηνών και άλλες εκπαιδευτικές διατά¬ 
ξεις». 

3. Τις διατάξεις του Ν. 2503/97 «Διοίκηση, οργάνωση 
στελέχωσητης Περιφέρειας ρύθμιση θεμάτωνγιατηνΤο- 
πική Αυτοδιοίκηση και άλλες διατάξεις». 

4. Την αριθμ. 5972/13.8.1998 απόφαση του Γενικού 
Γραμματέα Περιφέρειας Κρήτης «Ορισμός Εισηγητών» 
και μεταβίβαση εξουσίας υπογραφής «Με εντολή Γ ενικού 
Γ ραμματέα» αποφάσεων, εγγράφων και άλλων πράξεων 
στον Γενικό Διευθυντή, στους Προϊσταμένους Διευθύν¬ 
σεων και Προϊσταμένους Τμημάτων και Γραφείων των 
Υπηρεσιών της Περιφέρειας. 

5. Την αριθμ. 27/2000 απόφαση Δ.Σ. Ιεράπετρας, απο¬ 
φασίζουμε: 

Α. Καταργούμε το Νομικό Πρόσωπο με την επωνυμία 
«Ενιαία Σχολική Επιτροπή ΤΕΕ, ΤΕΛ και ΙΕΚ Ιεράπετρας» 
η οποία συστήθηκε με την αριθ. 842/13.7.1999 απόφαση 
Περιφέρειας Κρήτης. 

Β. 

1. Σύσταση: 

Συστήνουμε στο Δήμο Ιεράπετρας ίδιο Νομικό Πρόσω¬ 
πο με την επωνυμία «Ενιαία Σχολική Επιτροπή ΤΕΕ και ΙΕΚ 
Δήμου Ιεράπετρας». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Διοίκηση: 

Το Νομικό Πρόσωπο διοικείται από επταμελέςΔιοικητι¬ 
κό Συμβούλιο, αποτελούμενο από: 

1. Ένα (1) δημοτικό σύμβουλο, ως Πρόεδρο. 

2. Το Διευθυντή του ΤΕΕ. 

3. Το Διευθυντή του ΙΕΚ. 

4. Ένα (1) εκπρόσωπο του Συλλόγου Γονέωντων μαθη¬ 
τών του ΤΕΕ. 

5. Ένα (1) εκπρόσωπο των μαθητικών κοινοτήτων. 

6. Δύο (2) δημότες κατοίκους Ιεράπετρας. 

4. Πόροι του Νομικού αυτού Προσώπου είναι: 

α) Η ετήσια επιχορήγηση του Δήμου (1.000.000) δρχ. 

β) Η ετήσια επιχορήγηση του Κράτους. 

γ) Κάθε είδος εισφορές, δωρεές, κληρονομιές, κληρο¬ 
δοσίες κ.λπ. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Εκπροσώπηση: 

Το Νομικό Πρόσωπο εκπροσωπείται στα Δικαστήρια και 
σε κάθε Δημόσια Αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον αντιπρόεδρό του. 


6. Δαπάνες: 

Η απόφαση αυτή προκαλεί δαπάνη σε βάρος του δημο¬ 
τικού προϋπολογισμού και στον ΚΑ 211-9 α ποσό 
(1.000.000). δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 18 Μα'ίου 2000 

Με εντολή Γενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 1483 (4) 

Κατάργηση ιδίου Νομικού Προσώπου με την επωνυμία 
«Σχολική Επιτροπή Δημοτικού Σχολείου και Νηπιαγω¬ 
γείου Καλαμαύκας» και σύσταση ιδίου Νομικού Προ¬ 
σώπου με την επωνυμία «Σχολική Επιτροπή Δημοτικού 
Σχολείου Καλαμαύκας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 106, 176 και 203 του Π.Δ. 
410/95 «Δημοτικός και Κοινοτικός Κώδικας». 

2. Τις διατάξεις του άρθρου 5 παρ. 8 του Ν. 1894/90 «Για 
την Ακαδημία Αθηνών και άλλες εκπαιδευτικές διατά¬ 
ξεις». 

3. Τις διατάξεις του Ν. 2503/97 «Διοίκηση, οργάνωση 
στελέχωση της Περιφέρειας ρύθμιση θεμάτων γιατηνΤο- 
πική Αυτοδιοίκηση και άλλες διατάξεις». 

4. Την αριθμ. 5972/13.8.1998 απόφαση του Γενικού 
Γ ραμματέα Περιφέρειας Κρήτης «Ορισμός Εισηγητών» 
και μεταβίβαση εξουσίας υπογραφής «Με εντολή Γ ενικού 
Γ ραμματέα» αποφάσεων, εγγράφων και άλλων πράξεων 
στον Γενικό Διευθυντή, στους Προϊσταμένους Διευθύν¬ 
σεων και Προϊσταμένους Τμημάτων και Γραφείων των 
Υπηρεσιών της Περιφέρειας. 

5. Την αριθμ. 32/2000 απόφαση Δ.Σ. Ιεράπετρας, απο¬ 
φασίζουμε: 

Α. Καταργούμε το Νομικό Πρόσωπο με την επωνυμία 
«Σχολική Επιτροπή Δημοτικού Σχολείου και Νηπιαγωγεί¬ 
ου Καλαμαύκας» η οποία συστήθηκε με την αριθ. 
6274/22.5.1991 απόφαση Νομάρχη Λασιθίου 

Β. 

1. Σύσταση: 

Συστήνουμε στο Δημοτικό Διαμέρισμα Καλαμαύκας 
ίδιο Νομικό Πρόσωπο με την επωνυμία «Σχολική Επιτρο¬ 
πή Δημοτικού Σχολείου Καλαμαύκας». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λει- 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 

για τη στήριξη της διοικητικής λειτουργίας των σχολικών 
μονάδων. 

3. Διοίκηση: 

Το Νομικό Πρόσωπο διοικείται από πενταμελές Διοικη¬ 
τικό Συμβούλιο, αποτελούμενο από: 

1. Ένα (1) δημοτικό σύμβουλο ή ένα μέλος του Τ.Σ., ως 
Πρόεδρο. 

2. Το Διευθυντή του Δημοτικού Σχολείου Καλαμαύκας. 

3. Ένα (1) εκπρόσωπο του Συλλόγου Γονέωντων μαθη¬ 
τών του Δημοτικού Σχολείου. 

4. Δύο (2) δημότες κατοίκους Καλαμαύκας. 

4. Πόροι του Νομικού αυτού Προσώπου είναι: 

α) Η ετήσια επιχορήγηση του Δήμου (1.000.000) δρχ. 

β) Η ετήσια επιχορήγηση του Κράτους. 

γ) Κάθε είδος εισφορές, δωρεές, κληρονομιές, κληρο¬ 
δοσίες κ.λπ. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Εκπροσώπηση: 

Το Νομικό Πρόσωπο εκπροσωπείται σταΔικαστήρια και 
σε κάθε Δημόσια Αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον αντιπρόεδρό του. 

6. Δαπάνες: 

Η απόφαση αυτή προκαλεί δαπάνη σε βάρος του δημο¬ 
τικού προϋπολογισμού και στον ΚΑ 211-9 α ποσό 
(1.000.000). δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 18 Μαΐου 2000 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 7370 (5) 

Σύσταση Δημοτικής Επιχείρησης Ανάπτυξης και Κατα¬ 
σκευής Έργων Δήμου Μώλου (Δ.Ε.Α.Κ.Ε.Μ.) - «ΘΕΡ¬ 
ΜΟΠΥΛΕΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Των άρθρων277 καιεπομ.του Π.Δ. 410/1995 (Δ.Κ.Κ.). 

β) Του άρθρου 10 του Π.Δ. 171/1987. 

2) Την αριθ. 53/2000 απόφαση του Δημοτικού Συμβου¬ 
λίου Μώλου περί σύστασης Δημοτικής Επιχείρησης Ανά¬ 
πτυξης και Κατασκευής Έργων Δήμου Μώλου. 

3. Τη σχετική οικονομοτεχνική μελέτη, αποφασίζουμε: 

Συνιστούμε στο Δήμο Μώλου του Νομού Φθιώτιδας, 
επιχείρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΑΝΑΠΤΥΞΗΣ ΚΑΙ ΚΑΤΑΣΚΕΥΗΣ ΕΡΓΩΝ ΜΩΛΟΥ 
(Δ.Ε.Α.Κ.Ε.Μ.)» και με το διακριτικό τίτλο «ΘΕΡΜΟΠΥ¬ 
ΛΕΣ», ως ίδιο νομικό πρόσωπο ιδιωτικού δικαίου, το οποίο 
διέπεται από τις οικείες διατάξεις του Π.Δ. 410/1995 
(Δ.Κ.Κ.). 

Σκοποί της επιχείρησης είναι: 

α) Η μελέτη και κατασκευή τεχνικών έργων του Δήμου, 
άλλων Ο.Τ.Α. ή άλλων φορέωντου Δημόσιου Τομέα. 

β) Η δημιουργία της αναγκαίας υλικής και λοιπής υπο¬ 


δομής για την προσφορά υπηρεσιών στον πολιτιστικό, 
αθλητικό και πνευματικό τομέα και η οργάνωση συναφών 
εκδηλώσεων, η λειτουργία πολιτιστικού και Πνευματικού 
Κέντρου, Σχολής Εικαστικών Τεχνών, Μουσικής, θεά¬ 
τρου, Χορού κ.λπ. 

γ) Η δημιουργία της αναγκαίας υλικής και λοιπής υπο¬ 
δομής για την προσφορά υπηρεσιών στον κοινωνικό το¬ 
μέα, όπως η λειτουργία Κ.Α.Π.Η., Παιδικών Σταθμών, Κέ¬ 
ντρων αιμοδοσίας, Κέντρων Παροχής Βοήθειας σε εξαρ¬ 
τημένα άτομα και άτομα με ειδικές ανάγκες κ.λπ. 

δ) Η κατασκευή, διαχείριση και εκμετάλλευση χώρων 
αναψυχής όπως αναψυκτήρια, τουριστικά περίπτερα, κυ¬ 
λικεία κ.λπ. 

ε) Η εκπόνηση προγραμμάτων προβολής του Δήμου 
(τουριστικής και μη) με εκδόσεις και άλλα μέσα. 

στ) Η διαχείριση και εκμετάλλευση δημοτικών διαφημι¬ 
στικών χώρων. 

ζ) Η διοίκηση, διαχείριση και εκμετάλλευση Δημοτικής 
Συγκοινωνίας. 

η) Η εκπόνηση και εφαρμογή προγραμμάτων προστα¬ 
σίας και βελτίωσης του περιβάλλοντος, η μεταφορά βο- 
θρολυμμάτων κ.λπ. 

θ) Η δημιουργίαπροϋποθέσεωνγιατη σύμμετρη και ορ¬ 
θολογική ανάπτυξη της περιοχής του Δήμου από κοινωνι¬ 
κή, πολιτιστική και οικονομική άποψη, με βάση τις τοπικές 
δυνάμεις και πόρους, καθώς και πόρους και μέσα της Ευ¬ 
ρωπαϊκής Ένωσης και του Ελληνικού Δημοσίου. Η δυνα¬ 
τότητα σύναψης δανείων για την εκτέλεση έργων και προ¬ 
γραμμάτων που προωθούν τους σκοπούς της Εταιρείας 
καθώς και η συμμετοχή της σε προγραμματικές συμβά¬ 
σεις με φορείς του δημόσιου τομέα. 

ι) Η ενθάρρυνση και παροχή βοήθειας σε επενδυτικές 
δραστηριότητες που σχετίζονται με τομείς άμεσου ενδια- 
φέροντοςτου Δήμου και ιδιαίτερατου αγροτικού τομέα (κέ¬ 
ντρα πληροφόρησης, προώθησης και εμπορίας τοπικών 
προϊόντων), του τουρισμού, των βιοτεχνικών και βιομηχανι¬ 
κών επιχειρήσεων που εδρεύουν στην περιοχή του Δήμου. 

ια) Ο σχεδιασμός, οργάνωση και υλοποίηση εκδηλώσε¬ 
ων, σεμιναρίων, συνεδρίων και επιστημονικών δραστη¬ 
ριοτήτων και η συνεργασία για τον ίδιο σκοπό με άλλους 
φορείςτης Ελλάδας καιτου εξωτερικού που αφορούντην 
προώθηση των σκοπών της επιχείρησης. 

ιβ) Η συνεργασία με φορείς του δημόσιου και ιδιωτικού 
τομέα για την προώθηση των σκοπών της επιχείρησης. 

Η διάρκεια της επιχείρησης ορίζεται σε πενήντα (50) 
χρόνια από τη δημοσίευση της παρούσας απόφασης 
στην Εφημερίδα της Κυβερνήσεως. 

Έδρα της Επιχείρησης ορίζεται το Δημοτικό Κατάστη¬ 
μα Μώλου. 

Η επιχείρηση διοικείται από Διοικητικό Συμβούλιο, που 
αποτελείται από επτά μέλη, τα οποία ορίζονται μαζί με 
αναπληρωτές, από το Δημοτικό Συμβούλιο. 

Από τα μέλη αυτάτουλάχιστοντέσσερα (4) είναι αιρετοί 
εκπρόσωποι του δήμου, έκτων οποίων το ένα (1) προέρ¬ 
χεται από τη μειοψηφία, ένας (1) είναι εκπρόσωπος των 
εργαζομένων στην επιχείρηση, αν αυτή απασχολεί περισ¬ 
σότερους από είκοσι εργαζομένους και ένας (1) είναι εκ¬ 
πρόσωπος κοινωνικού φορέα της περιοχής. Τα υπόλοιπα 
μέλη είναι δημότες ή κάτοικοιτου δήμου που έχουν πείρα 
ή γνώσεις σχετικές με το αντικείμενο της επιχείρησης. 

Το δημοτικό συμβούλιο ορίζεται από τα μέλη του Διοι¬ 
κητικού Συμβουλίου τον Πρόεδρο και τον Αντιπρόεδρό 
του. 

Η θητεία των μελών του Δ.Σ. είναι τετραετής και ακο¬ 
λουθεί τη δημοτική περίοδο. Λήγει πάντοτε με την εγκα¬ 
τάσταση του νέου Διοικητικού Συμβουλίου. 

Αν τα μέλη του Δ.Σ. δεν δεχτούντο διορισμό τους μέσα σε 
τριάντα (30) ημέρες απάτην επίδοση σ’ αυτούςτου σχετικού 
εγγράφου του διορισμού τους ή παραιτηθούν ή πεθάνουν ή 
παραμείνουν κενές θέσεις μελών για οποιοδήποτε λόγο, το 
Διοικητικό Συμβούλιο μέχρι να οριστούν οι αντικαταστάτες 
τους λειτουργεί νόμιμα με την ελλιπή σύνθεσή του, που δεν 
μπορεί πάντως να είναι μικρότερη από τον αριθμό των μελών 
που απαιτούνται για την ύπαρξη απαρτίας. 

Ο Δήμος Μώλου, ως ο φορέας που συστήνει τη Δημοτι¬ 
κή Επιχείρηση, εισφέρει, ως αρχικό κεφάλαιο, σ’ αυτή, το 
ποσό των δεκαπέντε εκατομμυρίων δραχμών 
(15.000.000), το οποίο θα καταβληθεί σε τρεις (3) δόσεις 
των πέντε εκατομμυρίων δραχμών για κάθε ημερολογια¬ 
κό έτος από την ημερομηνία δημοσίευσης της απόφασης 
στην Εφημερίδα της Κυβερνήσεως. 

Θα εγγράφει ως δαπάνη στον Κ.Α. 75/16/161.9 του προ¬ 
ϋπολογισμού οικον. έτους 2000 και θα θεωρείται ως υπο¬ 
χρεωτική δαπάνη για τα επόμενα δύο (2) έτη. 

Για τη λειτουργία των τμημάτων της επιχείρησης προ- 
βλέπεται η παραχώρηση της χρήσης των κατάλληλων χώ¬ 
ρων και εκτάσεων του Δήμου με απόφαση του Δημοτικού 
Συμβουλίου. 

Πόροι της Επιχείρησης είναι: 

α) Η εισφορά του Δήμου. 

β) Τα έσοδα από τη διάθεση των προϊόντων της, τη χρή¬ 
ση των υπηρεσιών που παρέχει και των έργων της. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Πρόσοδοι από τη δική της περιουσία. 

ε) Κάθε είδους επιχορηγήσεις που προέρχονται από δη¬ 
μόσιους ή ιδιωτικούς φορείς, φυσικά ή νομικά πρόσωπα 
από την Ελλάδα ή το εξωτερικό. 

Η επιχείρηση διαλύεται: 

α) Με τη συμπλήρωση της πεντηκονταετίας, εκτός αν 
άλλως αποφασίσει το Δημοτικό Συμβούλιο Μώλου πριν 
την εκπνοή της. 

β) Με απόφαση του Δημοτικού Συμβουλίου Μώλου που 
λαμβάνεται με απόλυτη πλειοψηφία του συνολικού αριθ¬ 
μού των μελών του. 

γ) Σε περίπτωση πτώχευσής της. 

Τη διάλυση της επιχείρησης ακολουθεί η εκκαθάρισή 
της. Στην περίπτωση αυτή η εκκαθάριση γίνεται από εκ- 
καθαριστές που ορίζει με απόφασή του το Δημοτικό Συμ¬ 
βούλιο. Μετά την εκκαθάριση της περιουσίας της επιχεί¬ 
ρησης, όσα περιουσιακά στοιχεία απομένουν περιέρχο¬ 
νται στο Δήμο Μώλου. 

Ακροτελεύτιο Άρθρο 

Από τη σύσταση της επιχείρησης προκαλείται δαπάνη 
σε βάρος του προϋπολογισμού τρέχοντος έτους του Δή¬ 
μου Μώλου πέντε εκατομμυρίων (5.000.000) δραχμών και 
βαρύνει τον Κ.Α. 75/16/161.9 αυτού, καθώς και ισόποση 
επιβάρυνση για τα επόμενα δύο (2) έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 31 Μαΐου 2000 

Με εντολή Γενικού Γραμματέα Περιφέρειας 
Ο Διευθυντής 
ΠΑΝ. ΜΠΟΝΑΚΗΣ 


Αριθ. Αποφ. 36/2000 (6) 

Σύσταση ιδίου Νομικού Προσώπου με την επωνυμία «ΟΡ¬ 
ΓΑΝΙΣΜΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΝΟΜΑΡ¬ 
ΧΙΑΚΗΣ ΑΥΤΟΔΙΟΙΚΗΣΗΣ ΜΕΣΣΗΝΙΑΣ (Ο.Π.Α.Ν.Α.Μ.)». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΜΕΣΣΗΝΙΑΣ 

Έχοντας υπόψη: 

Τις διατάξεις: 

Α) Του άρθρου 73 (άρθρο 31 παρ. 1 Ν. 2218/94) και 74 
(άρθρο 21 παρ. 2, 3 και 4 Ν. 2218/94) του Π.Δ. 30/96 (ΦΕΚ 
Α' 21). 

Β) Του Π.Δ. 198 (ΦΕΚ 159-Τεύχος Α' -12.7.1996). 

Γ) Του άρθρου 203 του Π.Δ. 410/95 Δ.Κ.Κ. (187 ΠΔ 
323/89) όπως τροποποιήθηκε με τις διατάξεις του άρ¬ 
θρου 11 του Ν. 2120/93, αποφασίζουμε: 

Συστήνουμε Νομικό Πρόσωπο Δημοσίου Δικαίου με 
την επωνυμία «ΟΡΓΑΝΙΣΜΟΣ ΠΟΛΙΤΙΣΜΟΥ ΚΑΙ ΑΘΛΗ¬ 
ΤΙΣΜΟΥ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΜΕΣΣΗΝΙΑΣ 
(Ο.Π.Α.Ν.Α.Μ.)», με ιδρυτικό καταστατικό που απαρτίζεται 
από τα παρακάτω 15 συγκεκριμένα άρθρα, ως εξής: 

Άρθρο 1 

Σύσταση (θεσμικό Πλαίσιο - Νομική Μορφή) 

Θεσμικό Πλαίσιο: 

Ο Οργανισμός Πολιτισμού και Αθλητισμού της Νομαρ¬ 
χιακής Αυτοδιοίκησης Μεσσηνίας-Ο. Π.Α. Ν.Α. Μ.), ιδρύ¬ 
θηκε, σύμφωνα με τις παρακάτω διατάξεις (Θεσμικό 
Πλαίσιο): 

Α) Του Άρθρου 73 (άρθρο 31 παρ. 1 Ν. 2218/94) και 74 
(άρθρο 21 παρ. 2, 3 και4 Ν. 2218/94) του Π.Δ. 30/96 (ΦΕΚ 
Α' 21). 

Β) Του Π.Δ. 198 (ΦΕΚ 159 - Τεύχος Α' -12.7.1996). 

Γ) Του άρθρου 203 του Π.Δ. 410/95 Δ.Κ.Κ. (187 ΠΔ 
323/89) όπως τροποποιήθηκε με τις διατάξεις του άρ¬ 
θρου 11 του Ν. 2120/93. 

Νομική Μορφή: 

Η σύσταση του Οργανισμού Πολιτισμού και Αθλητι¬ 
σμού, που αποτελεί Νομικό Πρόσωπο Δημοσίου Δικαίου, 
από την Νομαρχιακή Αυτοδιοίκηση Μεσσηνίας γίνεται με 
απόφαση του Νομαρχιακού Συμβουλίου Μεσσηνίας που 
δημοσιεύεται στην Εφημερίδατης Κυβερνήσεως, η οποία 
λαμβάνεται με την απόλυτη πλειοψηφία του συνόλου των 
μελών του, σύμφωνα μετά όσα ορίζονται στην παράγρα¬ 
φο 3 του άρθρου 21 του Νόμου 2218/1994. 

Άρθρο 2 
Σκοπός 

Γ ενικά: 

Ο Οργανισμός Πολιτισμού και Αθλητισμού της Ν.Α.Μ., 
σύμφωνα με το παραπάνω Θεσμικό Πλαίσιο καιτις Διατά¬ 
ξεις που προβλέπουν την Σύσταση του, υπηρετεί, σκο¬ 
πούς κοινωνικούς, ανάπτυξης, πνευματικούς και πολιτι¬ 
στικούς καθώς και αθλητικούς. 

Υπάγεται στην Εποπτεία της Νομαρχιακής Αυτοδιοίκη¬ 
σης Μεσσηνίας. 

Ειδικότερα: Σκοπός του ΟΠΑΝΑΜ , που συνίσταται για 
την Οργάνωση ορισμένης υπηρεσίας της ΝΑΜ, όπως ρη¬ 
τά ορίζεται στο Κ.Ν.Α. (Π.Δ. 30/96-ΦΕΚ Α'-21) Άρθρο 74, 
παρ. 2, εδ. 2, είναι η καλύτερη και αποτελεσματικότερη 
ικανοποίηση τοπικών αναγκών νομαρχιακού ενδιαφέρο¬ 
ντος με βάση τις αρχές του Δημοκρατικού Προγραμματι¬ 
σμού, της ανεξαρτησίας και μη ανάμειξης του ΟΠΑΝΑΜ 
σε επιμέρους τοπικές πρωτοβουλίες και δράσεις πολιτι- 

στικού και Αθλητικού περιεχομένου, του συντονισμού σε 
νομαρχιακό επίπεδο επιμέρους ανεξάρτητων αθλητικών 
και πολιτιστικών πολιτικών και δράσεων, του σεβασμού 
πολιτικών που σχεδιάζονται και υλοποιούνται τόσο από 
την Πρωτοβάθμια Τοπική Αυτοδιοίκηση όσο και από τους 
αναγνωρισμένους και έμπειρους αθλητικούς και πολιτι¬ 
στικούς φορείς του νομού και της συνεργασίας για την 
ανάπτυξη πολυλειτουργικών συνόλων/συστημάτων 
αθλητικής και πολιτιστικής πολιτικής και αθλητικών και 
πολιτιστικών δράσεων. 

Αναλυτικότερα, οι επιμέρους σκοποί του ΟΠΑΝΑΜ, εί¬ 
ναι ενδεικτικά οι εξής: 

1. Ο Συντονισμός όλων των πολιτιστικών φορέων του 
Νομού Μεσσηνίας και η στήριξη τους για ουσιαστική και 
ολοκληρωμένη πολιτιστική ανάπτυξη της περιφέρειας 
του νομού, την καλλιέργεια σε βάθος της καλλιτεχνικής 
ευαισθησίας και της αγάπης για τις τέχνες, την προστα¬ 
σία της εθνικής πολιτιστικής ταυτότητας, την αναγωγή 
των πολιτιστικών και καλλιτεχνικών αγαθών σε οργανικά 
στοιχεία της καθημερινής ζωής, την ενεργητικά και συ¬ 
νειδητή συμμετοχή των πολιτών στην πολιτιστική ζωή του 
χωριού τους και της ευρύτερης περιοχής τους. 

2. Η εξασφάλιση της απαραίτητης πολιτιστικής υποδο¬ 
μής. 

3. Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής, του χορού, του θεάτρου 
και των άλλων οπτικοακουστικών μέσων καθώς και των ει¬ 
καστικών τεχνών. 

4. Η στήριξη, διάδοση και ανάπτυξη της καλλιτεχνικής 
παιδείας, η στήριξη και διάδοση της σύγχρονης καλλιτε¬ 
χνικής και πνευματικής δημιουργίας και η εξασφάλιση 
των συνθηκών που θα επιτρέψουν την άσκηση και ανά¬ 
πτυξη των ατομικών ικανοτήτων στους αντίστοιχους το¬ 
μείς. 

5. Η προβολή, ανάπτυξη και διάδοση των τεχνών με την 
διοργάνωση, παραγωγή και παρουσίαση πολιτιστικών εκ¬ 
δηλώσεων, καθώς και άλλων επιμορφωτικών και ψυχα¬ 
γωγικών δραστηριοτήτων, η μετάκληση ελληνικών και ξέ¬ 
νων συγκροτημάτων στους αντίστοιχους τομείς. 

6. Η δημιουργία της αναγκαίας υποδομής για τη βελ¬ 
τίωση της ποιότητας της ζωής και τη δημιουργική αξιο¬ 
ποίηση του ελεύθερου χρόνου των κατοίκων και ιδιαίτερα 
των νέων. 

7. Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα του 
νομού και η παροχή με κάθε δυνατό τρόπο ηθική και υλι¬ 
κής βοήθειας διεύρυνση του πεδίου των πρωτοβουλιών 
και των παρεμβάσεων τους. 

8. Η συνεργασία με την εκπαιδευτική κοινότητα της Πε¬ 
ριφέρειας του Νομού για την από κοινού προώθηση και 
υλοποίηση πολιτιστικών και πνευματικών δραστηριοτή¬ 
των μέσα και έξω από τα σχολεία και την εξασφάλιση της 
ουσιαστικής συμμετοχής των μαθητικών κοινοτήτων και 
της νεολαίας γενικότερα στις πολιτιστικές δραστηριότη¬ 
τες. 

9. Η ανάληψη και υλοποίηση προγραμμάτων, εκπαιδευ¬ 
τικού, επιμορφωτικού, πολιτιστικού, αναπτυξιακού και 
ερευνητικού χαρακτήρα. 

10. Η ενίσχυση των ντόπιων πρωτοβουλιών μέσω της 
συμμετοχής και συνεργασίας σε διεθνείς Οργανισμούς, 
Φεστιβάλ, Συνέδρια και σχετικές δραστηριότητες και εκ¬ 
δηλώσεις. 

11. Η άμεση συνεργασία και διασύνδεση με το Εθνικό 


Πολιτιστικό Δίκτυο Πόλεων (Ε.Π.Δ.Π.) μέσα από το οποίο 
προβλέπεται η πολιτιστική δραστηριότητα κάθε περιοχής 
να είναι προσιτή στο κοινό κάθε άλλης περιοχής. 

12. Η συντήρηση , ανάδειξη και αξιοποίηση των αρχαιο¬ 
λογικών ιστορικών χώρων, και μνημείων και μουσείων, η 
συντήρηση έργων τέχνης, η δημιουργία αρχαιολογικών 
και πολιτιστικών πάρκων. 

13. Η ανάληψη πρωτοβουλιών και έργων για την αποκά¬ 
λυψη, τον εντοπισμό, την αποτίμηση και καταγραφή των 
κινητών και ακινήτων πολιτιστικών πόρων (μνημείων, 
ιστορικού κέντρου πόλεων, αρχιτεκτονικών χώρων και 
συνόλων, ιστορικών και παραδοσιακών οικισμών κ.λπ.). 

14. Τη ν ανάλη ψη πρωτοβουλιών για τη ν ανασκαφή, στε¬ 
ρέωση, αναστήλωση και ανάδειξη μνημείων που είναι κα¬ 
τάλοιπα του Αρχαίου Ελληνικού και Βυζαντινού πολιτι¬ 
σμού αλλά και των νεοτέρων χρόνων. 

15. Την ανάληψη έργων συντήρησης, αποκατάστασης 
και προβολής με βάση μια ολοκληρωμένη προσέγγιση 
του ενιαίου συνόλου μνημείων - περιβάλλοντος χώρου, 
σε αστικό, περιαστικό και αγροτικό περιβάλλον και στόχο 
την βελτίωση της αντίληψης του μνημείου στον ιστορικό 
και χωρικό του περίγυρο. 

16. Την ανάληψη πρωτοβουλιών για την συντήρηση τοι¬ 
χογραφιών, εικόνων, ψηφιδωτών και ξυλογλύπτων. 

17. Την ανάληψη έργων ανάπλασης παραδοσιακών οι¬ 
κισμών με ιστορικό και αισθητικό ενδιαφέρον. 

18. Την ένταξη πολιτιστικών δραστηριοτήτωντου νομού 
στις δραστηριότητες και προγράμματα του Υπουργείου 
Πολιτισμού. 

19. Την δημιουργία και λειτουργία Κινηματογράφων και 
Τμημάτων Εικαστικών στα πλαίσια των νέων σχετικά δι¬ 
κτύων του ΥΠΠΟ με την υπογραφή αντίστοιχων Προ¬ 
γραμματικών Συμβάσεων. 

20. Την ίδρυση Ανοιχτού Πανεπιστημίου 

21. Η διεύρυνση και βελτίωση της αθλητικής υποδομής 
του νομού. 

22. Η οργάνωση και διαχείριση αθλητικών δραστηριο¬ 
τήτων. 

23. Η ανάδειξη και αξιοποίηση των ενδογενών αθλητι¬ 
κών παραγόντων. 

24. Η προώθηση ειδικών μορφών αθλητισμού που ο νο¬ 
μός παρουσιάζει συγκριτικά πλεονεκτήματα. 

25. Η σύνδεση Πολιτισμού και Αθλητισμού σε σχέση με 
την συνολική Τουριστική Ανάπτυξη του νομού. 

Άρθρο 3 
Έδρα 

Ο Οργανισμός έχει έδρα την Καλαμάτα και συγκεκριμέ¬ 
να τα γραφεία που θα παραχωρήσει η Νομαρχιακή Αυτο¬ 
διοίκηση Μεσσηνίας. 

Άρθρο 4 

Όργανα Διοίκησης 

Ο Οργανισμός Πολιτισμού και Αθλητισμού της Ν.Α.Μ. 
(Ο.Π.Α.Ν.Α.Μ., όπως θα αναφέρεται στο εξής, χάριν συ¬ 
ντομίας) διοικείται από τα εξής όργανα: 

α) Το Διοικητικό Συυβούλιο 

β) Τον Πρόεδρο 

Άρθρο 5 

Διοίκηση 

Ο Οργανισμός, διοικείται από 7μελές Διοικητικό Συμ¬ 
βούλιο αποτελούμενο από: 

• Τον Νομάρχη Μεσσηνίας, Πρόεδρο του ΟΠΑΝΑΜ, ή 
οριζόμενο από αυτόν Εκπρόσωπό του. 

• Έξι (6) Μέλη, που ορίζονται από το Νομαρχιακό Συμ¬ 
βούλιο με απόλυτη πλειοψηφία του συνόλου των μελών 
του, που πρέπει να είναι: 

• Έλληνες πολίτες και κάτοικοι δήμου ή κοινότητας της 
περιφέρειας της νομαρχιακής αυτοδιοίκησης και να 
έχουν ανάλογη επαγγελματική ή κοινωνική δράση και ει¬ 
δικές γνώσεις σχετικές με το σκοπό του νομικού προσώ¬ 
που. 

• Μέλη του Νομαρχιακού Συμβουλίου Μεσσηνίας. 

• Στην σύνθεση του Διοικητικού Συμβουλίου του ΟΠΑ¬ 
ΝΑΜ λαμβάνεται μέριμνα, όπως συμμετέχουν κάθε φορά 
όλοι οι Νομαρχιακοί Συνδυασμοί, αναλογικά με την δύνα¬ 
μη τους στο Νομαρχιακό Συμβούλιο. Σε περίπτωση που 
κάποιος συνδυασμός δεν επιθυμεί ή αρνείται να ορίσει 
μέλος στο Δ. Σ. του ΟΠΑΝΑΜ, τότε αυτό ορίζεται από την 
πλειοψηφία του Νομαρχιακού Συμβουλίου. 

• Μετά τον ορισμό όλων των Μελών του Δ. Σ. του ΟΠΑ¬ 
ΝΑΜ, το Διοικητικό Συμβούλιο, στην πρώτη συνεδρίασή 
του, ορίζει τον Αντιπρόεδρο 

Άρθρο 6 

Θητεία Δ. Σ. - Εκλογή Μελών Δ. Σ. 

Αναπλήρωση και Αντικατάσταση 

θητεία: 

Η θητεία των μελών του Δ.Σ. ορίζεται με απόφαση του 
Νομαρχιακού Συμβουλίου. Λήγει πάντοτε με την εγκατά¬ 
σταση του νέου Δ.Σ. 

Εκλογή Μελών Δ.Σ. - Αναπλήρωση/Αντικατάσταση: 

1. Τα Μέλη του Διοικητικού Συυβουλίου του ΟΠΑΝΑΜ 
εκλέγονται από το Νομαρχιακό Συμβούλιο, μέσα σε ένα 
μήνα από την λήξη της θητείας του προηγούμενου διοι¬ 
κητικού συμβουλίου. 

2. Αν ύστερα από δύο διαδοχικές ψηφοφορίες κανένας 
δεν συγκεντρώνει την απόλυτη πλειοψηφία του συνόλου 
των μελών του γίνεται τρίτη ψηφοφορία, κατά την οποία 
εκλέγεται όποιος συγκεντρώνει την απόλυτη πλειοψηφία 
των παρόντων (σχετική πλειοψηφία). Αν στην τρίτη ψη¬ 
φοφορία δύο ή περισσότεροι λάβουν ίσο αριθμό ψήφων, 
ο προεδρεύων ενεργεί ανάμεσάτους κλήρωση. 

3. Αν δεν επιτευχθεί εκλογή όλων των μελών για οποιο- 
δήποτε λόγο, ή αν η συνεδρίαση ματαιωθεί, η διαδικασία 
επαναλαμβάνεται σε πέντε μέρες και εφαρμόζονται όσα 
αναγράφονται στην προηγούμενη παράγραφο. 

4. Οιδιατάξειςτηςπαραγράφου4του άρθρου 14του Ν. 
2218/1994 εφαρμόζονται αναλόγως και στην ανωτέρω 
εκλογή. 

5. Πριν από την εγκατάστασή τους τα μέλη του διοικητι¬ 
κού συμβουλίου δίνουν εμπρός στο νομάρχη τον όρκο 
που δίνουν τα μέλη του νομαρχιακού συμβουλίου και συ- 
ντάσσεται Πρακτικό Ορκωμοσίας. 

6. Οι θέσεις των μελώντου διοικητικού συμβουλίου, που 
μένουν κενές κατά τη διάρκεια της νομαρχιακής περιό¬ 
δου, καλύπτονται με μέλη που εκλέγονται από το νομαρ¬ 
χιακό συμβούλιο μέσα σε δέκα μέρες αφότου η θέση έμει¬ 
νε κενή. 

7. Τα μέλη του διοικητικού συμβουλίου μπορεί να αντι- 
κατασταθούν κατά τη διάρκεια της θητείας του, για απο- 
χρώντα λόγο, σχετικό με την λειτουργία του ΟΠΑΝΑΜ, 
ύστερα από απόφαση του νομαρχιακού συμβουλίου, που 
λαμβάνεται με πλειοψηφία των τριών τετάρτων (3/4) του 
συνόλου των μελών του. 


8. Στον πρόεδρο, αντιπρόεδρο και τα μέλη του διοικητι¬ 
κού συμβουλίου καταβάλλεται αποζημίωση για τη συμμε¬ 
τοχή τους στις συνεδριάσεις του διοικητικού συμβουλί¬ 
ου. 

Το ποσόντης αποζημίωσης για κάθε συνεδρίαση είναι 
ίσο με το ποσό της αντίστοιχης αποζημίωσης του προέ¬ 
δρου και των μελώντου νομαρχιακού συμβουλίου, ενώ με 
απόφαση του νομαρχιακού συμβουλίου καθορίζεται ο 
αριθμός των συνεδριάσεων κατά μήνα για τις οποίες κα¬ 
ταβάλλεται η αποζημίωση, οι οποίες σε κάθε περίπτωση 
δεν μπορούν να υπερβαίνουν τις τέσσερις. 

Στονπρόεδρο, αντιπρόεδρο και τα μέλη του διοικητικού 
συμβουλίου καταβάλλονται για τις εκτός έδρας μετακινή¬ 
σεις τους για εκτέλεση υπηρεσίας, ημερήσια αποζημίωση 
και τα έξοδα μετακίνησης (αντίτιμο εισιτηρίου ή χιλιομε¬ 
τρική αποζημίωση) τα οποία καθορίζονται με απόφαση 
του Νομαρχιακού Συμβουλίου. 

Άρθρο 7 

Εκπροσώπηση του Οργανισμού 

Ο Οργανισμός εκπροσωπείται ενώπιον του δικαστηρί¬ 
ου και κάθε αρχής από τον Πρόεδρο του Δ. Σ. και σε περί¬ 
πτωση απουσίας ή κωλύματος από τον Αντιπρόεδρό του. 

Άρθρο 8 

Λειτουργία Διοικητικού Συμβουλίου 

1. Τα θέματα τα σχετικά με τις εργασίες του διοικητικού 
συμβουλίου, την πρόσκληση των μελών του και της εκτε¬ 
λεστικής επιτροπής σε συνεδρίαση, την απαιτούμενη για 
τη λήψη αποφάσεως πλειοψηφία, τον έλεγχο καιτηνεκτε- 
λεστότητα των πράξεων και αποφάσεων του ρυθμίζονται 
με ανάλογη εφαρμογή των σχετικών διατάξεων που αφο¬ 
ρούν το νομαρχιακό συμβούλιο και τη νομαρχιακή επι¬ 
τροπή, αντίστοιχα. 

2. Το διοικητικό συυβούλιο βρίσκεται σε απαρτία, όταν 
τα παρόντα μέλη του είναι περισσότερα από τα απάντα. 
Στους παρόντες πρέπει να είναι ο Πρόεδρος ή ο Αντιπρό¬ 
εδρος. 

3. Ο Οργανισμός Εσωτερικής Υπηρεσίας ο Εσωτερικός 
Κανονισμός Λειτουργίας καθώς και ο Κανονισμός Εργα- 
σιώντου Διοικητικού Συυβουλίου και ο Κανονισμός Εργα¬ 
σιών της Εκτελεστικής Επιτροπής καταρτίζονται και ψη¬ 
φίζονται από το διοικητικό συμβούλιο. 

4. Για τις αποφάσεις του διοικητικού συυβουλίου, που 
αφορούν τον προϋπολογισμό, τον απολογισμό, τον ορ¬ 
γανισμό εσωτερικής υπηρεσίας, τον εσωτερικό κανονι¬ 
σμό λειτουργίας, την εκποίηση ή την ανταλλαγή ακινήτων 
ή την επιβάρυνσή τους με εμπράγματα δικαιώματα, την 
αποδοχή κληρονομιών και δωρεών, που περιέχουν όρο, ή 
κληροδοσιών, τη συνομολόγηση δανείων, καθώς και τους 
λοιπούς κανονισμούς λειτουργίας του ΟΠΑΝΑΜ, απαιτεί¬ 
ται και γνώμη του νομαρχιακού συμβουλίου. 

Το νομαρχιακό συμβούλιο οφείλει να αποστείλει τη 
γνωμοδότηση στο Γ ενικό Γ ραμματέα της Περιφέρειας, 
μέσα σε είκοσι (20) μέρες αφότου περιήλθε σε αυτό η 
απόφαση του Διοικητικού Συμβουλίου. Η αρνητική γνώ¬ 
μη του νομαρχιακού συμβουλίου είναι υποχρεωτική για το 
Γ ενικό Γ ραμματέα της Περιφέρειας. 

5. Για τον έλεγχο των πράξεων του Διοικητικού Συμ¬ 
βουλίου, και της εκτελεστικής επιτροπής εφαρμόζονται 
οι διατάξεις του άρθρου 18του Ν. 2218/1994, όπως έχουν 
συμπληρωθεί με το άρθρο 13 παράγρ. 15,27 και 34 του Ν. 
2307/1995 και το άρθρο 19 παρ. 6α, β' του Ν. 2344/1995. 

Άρθρο 9 
Πόροι 

Πόροι του ΟΠΑΝΑΜ είναι ιδίως: 

α) Ετήσια επιχορήγηση του Κράτους και της Νομαρχια¬ 
κής Αυτοδιοίκησης Μεσσηνίας. 

β) Κάθε είδους εισφορές, επιχορηγήσεις, δωρεές, κλη¬ 
ρονομιές και κληροδοσίες. 

γ) Εισπράξεις από το αντίτιμο των πραγμάτων ή των 
υπηρεσιών, που παρέχει. 

δ) Πρόσοδοι από τη δική του περιουσία. 

Άρθρο 10 

Οικονομική Διοίκηση και Διαχείριση - Περιουσία 

Οι διατάξεις που ισχύουν για τις νομαρχιακές αυτοδιοι¬ 
κήσεις και αφορούν την οικονομική διοίκηση, το οικονομι¬ 
κό έτος, τον προϋπολογισμό και απολογισμό καιτον έλεγ¬ 
χο αυτών, την ταμειακή υπηρεσία, τη διαχείριση, τα δά¬ 
νεια και την περιουσία εφαρμόζονται αναλόγως και στον 
ΟΠΑΝΑΜ. 

Άρθρο 11 

Μελέτες, Έργα, Προμήθειες 

Ο ΟΠΑΝΑΜ καταρτίζει κάθε είδους μελέτες, εκτελεί έρ¬ 
γα και πραγματοποιεί τις κάθε είδους προμήθειές τους, 
σύμφωνα με τις διατάξεις, που ισχύουν κάθε φορά για την 
κατάρτιση μελετών, την εκτέλεση έργων και την προμή¬ 
θεια πραγμάτων από τη νομαρχιακή αυτοδιοίκηση. 

Μπορεί να συμβάλλεται προγραμματικά (ΠΡΟΓΡΑΜ¬ 
ΜΑΤΙΚΗ ΣΥΜΒΑΣΗ), όπως οι σχετικές διατάξεις του Νο¬ 
μαρχιακού Κώδικα, (που σήμερα ισχύουν ή κάθε φορά 
συμπληρώνονται και τροποποιούνται), ορίζουν. 


Άρθρο 12 

Προσωπικό - Οργάνωση 

Οι διατάξεις του ισχύουν για τις νομαρχιακές αυτοδιοι¬ 
κήσεις και τα νομαρχιακά διαμερίσματα και αφορούν 
στον Οργανισμό Εσωτερικής Υπηρεσίας, στον Εσωτερι¬ 
κό Κανονισμό Λειτουργίας και στους λοιπούς Κανονι¬ 
σμούς αυτών, καθώς και στο Προσωπικό αυτών εφαρμό¬ 
ζονται αναλόγως και στην περίπτωση του ΟΠΑΝΑΜ. 

Άρθρο 13 
Κατάργηση 

Ο ΟΠΑΝΑΜ καταργείται με τον ίδιο τρόπο που συνίστα- 
ται και η περιουσία του περιέρχεται στη Νομαρχιακή Αυ¬ 
τοδιοίκηση Μεσσηνίας. 

Άρθρο 14 

Ισχύς του ΟΠΑΝΑΜ 

Η ισχύς του Οργανισμού αρχίζει από την κατά νόμο 
Απόφαση του Νομαρχιακού Συμβουλίου Μεσσηνίας και 
τη δημοσίευσή της στην Εφημερίδα της Κυβερνήσεως. 

Άρθρο 15 

Ακροτελεύτιο Άρθρο 

Σε κάθε περίπτωση, πέραν των ρυθμιζόμενων στο πα¬ 
ρόν Καταστατικό, ισχύουν οι Γενικές και Ειδικές Διατάξεις 
περί Νομικών Προσώπων Δημοσίου Δικαίου (ΝΠΔΔ), 
ήτοι: 1) Π.Δ. 30/96 (ΚΝΑ), 2) 410/95 (ΔΚΚ) και Π.Δ. 198/96 
(ΙΔΡΥΜΑΤΑ και ΝΠΔΔ). 

Από τις διατάξεις της απόφασης αυτής προκαλείται δα¬ 
πάνη το ύψος της οποίας δεν μπορεί να προσδιοριστεί. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ο Πρόεδρος 
ΔΗΜ. ΣΑΜΠΑΖΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




